b"\n_START_ARTICLE_\nDet magiske sverdet\n_START_SECTION_\nOm filmen\n_START_PARAGRAPH_\nFilmen er regissert av Frederik De Chau etter romanen The King's Damosel av Vera Chapman. Jessalyn Gilsig, Cary Elwes og Gary Oldman er blant hovedstemmene._NEWLINE_Filmen hadde norsk premiere 25. september 1998.\n_START_SECTION_\nHandling\n_START_PARAGRAPH_\nDen eventyrslystne g\xc3\xa5rdsjenta Kayley har i hele sitt liv dr\xc3\xb8mt om \xc3\xa5 bli ridder av det runde bord i Camelot, akkurat som sin far, Lionel, som ble drept i kamp da hun var barn. Kayley er i ferd med \xc3\xa5 bli voksen, og har fortsatt den dr\xc3\xb8mmen i behold. S\xc3\xa5 kidnappes moren Juliana av den onde Ruber, en av Lionel gamle kolleger ved det runde bord og som ogs\xc3\xa5 var den som drepte ham. Han har i \xc3\xa5revis har planlagt \xc3\xa5 drepe kong Arthur og ta over Camelot, noe som potensielt kan forandre verden som alle kjenner den. Juliana inng\xc3\xa5r i hans siste plan om \xc3\xa5 omsider realisere det, som for \xc3\xb8vrig ogs\xc3\xa5 inneholder \xc3\xa5 stjele kongens verdifulle sverd, Excalibur, som imidlertid forsvinner n\xc3\xa5r Ruber pr\xc3\xb8ver \xc3\xa5 stjele det._NEWLINE_Kayley greier s\xc3\xa5 vidt \xc3\xa5 slippe unna, og n\xc3\xa5 m\xc3\xa5 hun n\xc3\xa5 Camelot for \xc3\xa5 finne Excalibur f\xc3\xb8r Ruber og hans menn, og deretter advare kong Arthur. For \xc3\xa5 gj\xc3\xb8re det m\xc3\xa5 hun gjennom Den forbudte skogen, som inneholder mange d\xc3\xb8delige farer. Underveis i skogen m\xc3\xb8ter hun p\xc3\xa5 den unge og kjekke, men blinde Garrett som har en komplisert bakgrunnshistorie, samt den tohodede og konstant uenige dragen Devon og Cornwall, som hun legger ut p\xc3\xa5 reisen sammen med."